Vyhodnotenie pripomienkového konania 

k návrhu nariadenia vlády Slovenskej republiky, ktorým sa mení nariadenie vlády Slovenskej republiky č. 722/2004 Z. z. o výške úhrady poistenca za služby súvisiace s poskytovaním zdravotnej starostlivosti v znení nariadenia vlády Slovenskej republiky č. 65/2005 Z. z.

Spôsob pripomienkového konania: bežný/zjednodušený/skrátený postup – dôvod:	skrátený – 7 pracovných dní	
		
Zoznam oslovených subjektov:

	1.	Dušan Čaplovič - podpredseda vlády SR pre vedomostnú spoločnosť, európske záležitosti, ľudské práva a menšiny
2.	Robert Kaliňák  - podpredseda vlády SR  a minister vnútra
3.	Ján Mikolaj - podpredseda vlády SR a minister školstva
4.	Štefan Harabin – podpredseda vlády SR a minister spravodlivosti
5.	Ministerstvo hospodárstva SR
6.	Ministerstvo financií SR
7.	Ministerstvo dopravy, pôšt a telekomunikácií SR
8.	Ministerstvo pôdohospodárstva SR
9.	Ministerstvo výstavby a regionálneho rozvoja SR
10.	Ministerstvo vnútra SR
11.	Ministerstvo obrany SR
12.	Ministerstvo spravodlivosti SR
13.	Ministerstvo zahraničných vecí SR
14.	Ministerstvo práce, sociálnych vecí a rodiny SR
15.	Ministerstvo životného prostredia SR
16.	Ministerstvo školstva SR
17.	Ministerstvo kultúry SR
18.	Úrad vlády SR 
19.	Úrad vlády SR – sekcia Inštitút pre aproximáciu práva
20.	Protimonopolný úrad SR
21.	Štatistický úrad SR
22.	Úrad geodézie, kartografie a katastra SR
23.	Úrad jadrového dozoru SR
24.	Úrad pre normalizáciu, metrológiu a skúšobníctvo SR
25.	Úrad pre verejné obstarávanie
26.	Úrad priemyselného vlastníctva SR 
27.	Správa štátnych hmotných rezerv SR
28.	Národný bezpečnostný úrad
29.	Národná banka Slovenska
30.	Najvyšší kontrolný úrad SR
31.	Najvyšší súd SR	
	32.	Generálna prokuratúra SR
33.	Konfederácia odborových zväzov SR
34.	Republiková únia zamestnávateľov
35.	Asociácia zamestnávateľských zväzov a združení SR
36.	Asociácia nemocníc Slovenska
37.	Asociácia fakultných nemocníc SR 
38.	Asociácia samostatných polikliník Slovenska
39.	Asociácia lekárnikov Slovenska
40.	Asociácia súkromných lekárov
41.	Grémium majiteľov lekární
42.	Lekárske odborové združenie
43.	Slovenský odborový zväz pracovníkov zdravotníctva a sociálnych služieb
44.	Slovenská lekárska komora
45.	Slovenská komora zubných lekárov
46.	Sekčná komora zubných technikov
47.	Slovenská lekárnická komora
48.	Slovenská komora sestier a pôrodných asistentiek
49.	Slovenská komora iných zdravotníckych pracovníkov, asistentov, laborantov a technikov
50.	Všeobecná zdravotná poisťovňa, a.s.
51.	Spoločná zdravotná poisťovňa, a.s.
52.	DÔVERA zdravotná poisťovňa, a.s. 
53.	APOLLO zdravotná poisťovňa, a.s.
54.	SIDÉRIA zdravotná poisťovňa, a.s.
55.	Európska zdravotná poisťovňa, a.s.
56.	UNION zdravotná poisťovňa, a. s.
57.	Bratislavský samosprávny kraj 
58.	Trnavský samosprávny kraj 
59.	Trenčiansky samosprávny kraj 
60.	Nitriansky samosprávny kraj 
61.	Žilinský samosprávny kraj 
62.	Banskobystrický samosprávny kraj 
63.	Prešovský samosprávny kraj 
64.	Košický samosprávny kraj 	
		
 Počet oslovených subjektov:	64	
  Zaslali do stanoveného termínu:	38	
              Zaslali po termíne:	-	
  Vôbec nezaslali:	Dušan Čaplovič - podpredseda vlády SR pre vedomostnú spoločnosť, európske záležitosti, ľudské práva a menšiny, Robert Kaliňák  - podpredseda vlády SR  a minister vnútra, Štefan Harabin – podpredseda vlády SR a minister spravodlivosti, Národný bezpečnostný úrad, Najvyšší súd SR, Konfederácia odborových zväzov SR, Republiková únia zamestnávateľov, Asociácia zamestnávateľských zväzov a združení SR, Asociácia fakultných nemocníc SR , Asociácia samostatných polikliník Slovenska, Asociácia lekárnikov Slovenska, Grémium majiteľov lekární, Lekárske odborové združenie, Sekčná komora zubných technikov, Slovenská komora iných zdravotníckych pracovníkov, asistentov, laborantov a technikov,  Európska zdravotná poisťovňa, a.s., UNION zdravotná poisťovňa, a. s., Bratislavský samosprávny kraj, Trnavský samosprávny kraj, Trenčiansky samosprávny kraj, Žilinský samosprávny kraj, Banskobystrický samosprávny kraj, Prešovský samosprávny kraj, Košický samosprávny kraj 	
Subjekty, ktoré nemali pripomienky:	Ján Mikolaj - podpredseda vlády SR a minister školstva, Ministerstvo dopravy, pôšt a telekomunikácií SR, Ministerstvo pôdohospodárstva SR, Ministerstvo výstavby a regionálneho rozvoja SR, Ministerstvo obrany SR, Ministerstvo spravodlivosti SR, Ministerstvo zahraničných vecí SR, Ministerstvo práce, sociálnych vecí a rodiny SR, Ministerstvo životného prostredia SR, Ministerstvo školstva SR, Ministerstvo kultúry SR, Úrad vlády SR, Úrad vlády SR – sekcia Inštitút pre aproximáciu práva, Protimonopolný úrad SR, Štatistický úrad SR, Úrad geodézie, kartografie a katastra SR, Úrad jadrového dozoru SR, Úrad pre normalizáciu, metrológiu a skúšobníctvo SR, Úrad pre verejné obstarávanie, Úrad priemyselného vlastníctva SR, Správa štátnych hmotných rezerv SR, Najvyšší kontrolný úrad SR, Slovenský odborový zväz pracovníkov zdravotníctva a sociálnych služieb, Slovenská komora zubných lekárov, Spoločná zdravotná poisťovňa, a.s., APOLLO zdravotná poisťovňa, a.s.	
Počet vznesených pripomienok:	35	
Počet akceptovaných:	13 z toho 6 čiastočne	
Počet neakceptovaných, z toho počet zásadných – ktoré subjekty:	18/4 Dôvera zdravotná poisťovňa, a.s., Sideria zdravotná poisťovňa, a.s.	
Rozporové konanie (s kým, na akej úrovni, s akým výsledkom):	MF SR, NBS, zdravotné poisťovne a.s. Dôvera a Sideria – rozpor odstránený	
Počet odstránených pripomienok:	6	
Počet neodstránených pripomienok:	-	

Pripomienkujúci orgán	Pripomienka	Typ	Vyh.	Spôsob vyhodnotenia	
Ministerstvo hospodárstva SR	Návrh, ktorý má za úlohu upraviť výšku poplatkov za služby súvisiace s poskytovaním zdravotnej starostlivosti a poplatkov v lekárni, či výdajni zdravotníckych pomôcok, podporujem. Som však názoru, že by mal predkladateľ v doložke jednotlivých dopadov a vplyvov uviesť, aké dopady prinesie predmetný návrh na verejné financie. Keďže sa zníži finančné zaťaženie obyvateľov, je potrebné uviesť, akým spôsobom budú uvedené poplatky kompenzované. Preto predkladateľovi navrhujem doplniť do uvedenej doložky aj prípadný kompenzačný mechanizmus.
	O	A	Doložka upravená v zmysle záverov z rokovania s Ministerstvom financií SR.	
Ministerstvo financií SR	Zásadne nesúhlasím s vyjadrením, že návrh nebude mať dopad na verejné financie, pretože ide o zníženie príjmov zdravotných poisťovní vyplývajúce zo zníženej výšky poplatku v lekárni pri výdaji liekov, dietetických potravín a zdravotníckych pomôcok ako aj objemu zdrojov u poskytovateľov zdravotnej starostlivosti. V doložke finančných, ekonomických, environmentálnych vplyvov, vplyvov na zamestnanosť a podnikateľské prostredie žiadam uviesť kvantifikáciu dopadov vyplývajúcich z návrhu. 
	Z	A	Doložka upravená v zmysle záverov z rokovania s Ministerstvom financií SR.	
Ministerstvo vnútra SR	Poskytovatelia zdravotnej starostlivosti budú finančne dotknutí návrhom nariadenia vlády a možno odôvodnene očakávať, že budú požadovať od štátu refundáciu výpadku príjmov za nimi poskytované služby zo štátneho rozpočtu.
Nemožno preto súhlasiť s tvrdením predkladateľa, že návrh nariadenia vlády nebude mať zvýšený dopad na verejné financie.
Žiadame preto predkladateľa, aby prehodnotil doložku finančných vplyvov a v ďalšom postupoval v intenciách čl. 11 ods.3 legislatívnych pravidiel vlády.

	O	A	Doložka upravená v zmysle záverov z rokovania s Ministerstvom financií SR.	
Národná banka Slovenska	Konštatovanie, že návrh nariadenia vlády nezakladá zvýšené nároky na verejné financie nie je podľa nášho názoru pravdivé. Doložku finančných, ekonomických, environmentálnych vplyvov, vplyvov na zamestnanosť a podnikateľské prostredie je potrebné doplniť o kvantifikáciu týchto dopadov ako aj o návrh na riešenie ich finančného krytia.	Z	A	Doložka upravená v zmysle záverov z rokovania s Ministerstvom financií SR a Národnou bankou Slovenska.	
Generálna prokuratúra SR	1.	Účelom návrhu nariadenia vlády podľa predkladateľa je znížiť finančnú zaťaženosť osôb, ktorým sa poskytuje zdravotná starostlivosť tým spôsobom, že výška úhrady za služby súvisiace s poskytovaním ambulantnej zdravotnej starostlivosti a ústavnej zdravotnej starostlivosti podľa znenia navrhovaného § 1 ods. 1, písm. a) a § 1 ods. 3 bude mať nulovú hodnotu. 
Zákon č. 577/2004 Z. z. o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti v znení neskorších predpisov v § 38a upravuje iba hornú a nie aj dolnú hranicu výšky úhrady za služby súvisiace s poskytovaním ambulantnej zdravotnej starostlivosti a ústavnej zdravotnej starostlivosti. Napriek tomu považujeme ustanovenie nulovej hodnoty úhrady za nelogické, a to aj vo vzťahu k § 38 ods. 5 zákona č. 577/2004 Z. z., ktorý upravuje spôsob platenia úhrady a jej prerozdelenie medzi poskytovateľa zdravotnej starostlivosti a zdravotnú poisťovňu.
Pre dosiahnutie hlavného cieľa návrhu v záujme zachovania stability a prehľadnosti právneho poriadku navrhujeme primerane upraviť príslušné ustanovenia (§ 38 a § 38a) zákona č. 577/2004 Z. z. o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti  v znení neskorších predpisov.
	O	A	Úprava príslušných ustanovení zákona č. 577/2004 Z. z. sa uskutoční v ďalšom legislatívnom procese.	
	2.	Z návrhu nie je zrejmé, ako sa bude postupovať v prípade úhrady za poskytnutie ústavnej zdravotnej starostlivosti, ktorá bola poskytnutá poistencovi pred nadobudnutím účinnosti tohto nariadenia vlády a pokračovala počas jeho účinnosti.
	O	N	Poskytovatelia budú oprávnení vyberať poplatok len za tie dni ústavnej zdravotnej starostlivosti, ktoré budú spadať do dňa nadobudnutia účinnosti nariadenia vlády.	
	3.	Vo vzťahu k doložke finančných, ekonomických, environmentálnych vplyvov, vplyvov na zamestnanosť a podnikateľské prostredie na rozdiel od konštatovania predkladateľa sme toho názoru, že návrh bude mať dopad najmä na hospodárenie podnikateľskej sféry a iných právnických osôb, pretože zdravotné poisťovne sa podľa zákona č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov pretransformovali na akciové spoločnosti a podľa § 38 ods. 5 zákona č. 577/2004 Z. z. sa im poskytuje 75% z výšky úhrad za poskytovanie zdravotnej starostlivosti. Rovnako to bude mať dopad aj na príjmy neštátnych zdravotníckych zariadení.
	O	A	Doložka upravená v zmysle záverov z rokovania s Ministerstvom financií SR.	
Asociácia nemocníc Slovenska	1. K Prekladacej správe, časť Zhodnotenie finančných, ekonomických, enviromentálnych vplyvov a vplyvov na zamestnanosť a podnikateľské prostredie :
Nesúhlasíme s týmto tvrdením z nasledovných dôvodov : 
Nemocnice, poskytovatelia zdravotnej starostlivosti sú de facto podnikateľskými subjektmi. Príjem z poplatkov za služby súvisiace so zdravotnou starostlivosťou znamená v súčasnosti priemerne 6 miliónov Sk ročne pre jednu nemocnicu. Výška príjmu je rozdielna podľa typu nemocnice /od 3 do 12 miliónov ročne/. Zníženie príjmu nemocníc bez náhrady tohto príjmu môže ohroziť ich chod. 
	O	C	Príslušná časť predkladacej správy a doložka upravené v zmysle záverov z rokovania s Ministerstvom financií SR.	
	2.  Z rovnakých dôvodov nesúhlasíme s rovnakým tvrdením aj v Dôvodovej správe, že rušenie poplatkov 20 Sk nebude mať vplyv na podnikateľské prostredie. 

	O	C	Príslušná časť dôvodovej správy upravená v zmysle záverov z rokovania s Ministerstvom financií SR.	
	3. Upozorňujeme na diskrimináciu podnikateľských subjektov, vzhľadom na skutočnosť, že lekárňam sa poplatky nerušia. Ak považujeme poplatky za služby súvisiace so zdravotnou starostlivosťou za nástroj regulácie spotreby liekov, vzniká otázka, prečo rovnaký nástroj regulácie spotreby zdravotnej starostlivosti u poskytovateľov už za nástroj regulácie nepovažujeme.
	O	N	Pripomienka nemá opodstatnenie.	
	4.  Nakoľko nemocnice majú v ročných rozpočtoch zakalkulované vo výnosovej časti aj poplatky za služby súvisiace s poskytovaním zdravotnej starostlivosti, výpadkom týchto príjmov sa dostanú zdravotnícke zariadenia do straty v hospodárení. Výpadok by sa musel riešiť len znížením nákladov a to v položke - mzdové náklady (rezervy v iných nákladových položkách už nie sú), čo nie je možné, pretože Kolektívna zmluva vyššieho stupňa nás zaväzuje k zvýšeniu MP o 6%. Znížením príjmov sa dostanú zdravotnícke zariadenia do stavu zadlžovania, to znamená, že musí byť jasná výška kompenzácie.	O	N	Pripomienka je neopodstatnená.	
	5. Vzhľadom na skutočnosť, že poskytovatelia majú uzatvorené zmluvy o poskytovaní zdravotnej starostlivosti so zdravotnými poisťovňami Všeobecná zdravotná poisťovňa a.s. a Spoločná zdravotná poisťovňa a.s. do 1.marca 2007 a s ostatnými zdravotnými poisťovňami do 1.apríla 2007, navrhujeme platnosť navrhovaného Nariadenia vlády SR od 1.apríla 2007.	O	N	Pripomienka je neopodstatnená.	
	6. Žiadame zároveň s návrhom Nariadenia vlády prijať aj Nariadenie Vlády o kompenzácii príjmov poskytovateľov.	O	N	Pripomienka je neopodstatnená.	
	Z á v e r  :   
V časti  Zhodnotenie finančných, ekonomických, enviromentálnych vplyvov a vplyvov na zamestnanosť a podnikateľské prostredie navrhujeme nasledovný text :
Návrh nariadenia vlády má negatívny vplyv na poskytovateľov, ktorí poskytujú zdravotnú starostlivosť. Ministerstvo zabezpečí nahradenie zníženia príjmov , ktoré budú dôsledkom zrušenia poplatkov sa služby súvisiace so zdravotnou starostlivosťou. Platnosť Nariadenia vlády navrhujeme od 1. apríla 2007.	
O	
C	
Doložka upravená v zmysle záverov z rokovania s Ministerstvom financií SR.	
Asociácia súkromných lekárov	1. K Prekladacej správe, časť Zhodnotenie finančných, ekonomických, enviromentálnych vplyvov a vplyvov na zamestnanosť a podnikateľské prostredie:
Nesúhlasíme s týmto tvrdením z nasledovných dôvodov : 
Súkromní lekári sú de facto podnikateľskými subjektmi. Ich prípadné straty nikto neodľžuje tak, ako sa to opakovane uskutočnilo v prípade zdravotníckych zariadení,
ktoré sú v zriaďovateľskej právomoci štátu  a VÚC. Príjem z poplatkov za služby súvisiace so zdravotnou starostlivosťou znamená v súčasnosti okolo 10% obratu ambulancie súkromných lekárov. Výška príjmu je rozdielna podľa typu ambulancie, najmä od toho, koľkým dispenzarizovam pacientom jednotlivé ambulancie zdravotnú starostlivosť poskytujú.  Zníženie príjmu o 10% bez náhrady tohto príjmu môže ohroziť chod týchto ambulancií.  	O	C	Príslušná časť predkladacej správy a doložka upravené v zmysle záverov z rokovania s Ministerstvom financií SR.	
	2.  Z rovnakých dôvodov nesúhlasíme s rovnakým tvrdením aj v Dôvodovej správe, že rušenie poplatkov 20 Sk nebude mať vplyv na podnikateľské prostredie. 
	O	C	Príslušná časť dôvodovej správy upravená v zmysle záverov z rokovania s Ministerstvom financií SR.	
	3.  Upozorňujeme na diskrimináciu podnikateľských subjektov , vzhľadom na skutočnosť, že lekárňam sa poplatky nerušia. Ak považujeme poplatky za služby súvisiace so zdravotnou starostlivosťou za nástroj regulácie spotreby liekov, vzniká otázka, prečo rovnaký nástroj regulácie spotreby zdravotnej starostlivosti u poskytovateľov – lekárov už za nástroj regulácie nepovažujeme.
	O	N	Pripomienka je neopodstatnená.	
	4.  Vzhľadom na skutočnosť, že poskytovatelia majú uzatvorené zmluvy o poskytovaní zdravotnej starostlivosti so zdravotnými poisťovňami Všeobecná zdravotná poisťovňa a.s. a Spoločná zdravotná poisťovňa a.s. do 1.marca 2007 a s ostatnými zdravotnými poisťovňami do 1.apríla 2007, navrhujeme platnosť navrhovaného Nariadenia vlády SR od 1.apríla 2007.

	O	N	Pripomienka je neopodstatnená.	
	5. Žiadame zároveň s návrhom Nariadenia vlády prijať aj Nariadenie Vlády o kompenzácii príjmov poskytovateľov.
	O	N	Pripomienka je neopodstatnená.	
	Z á v e r  :   

V časti Zhodnotenie finančných,ekonomických, enviromentálnych vplyvov a vplyvov na zamestnanosť a podnikateľské prostredie navrhujeme nasledovný text :

Návrh nariadenia vlády má negatívny vplyv na poskytovateľov, ktorí poskytujú zdravotnú starostlivosť ako podnikatelia, podnikajúci na základe zvláštneho povolenia. Ministerstvo zabezpečí nahradenie zníženie príjmov , ktoré budú dôsledkom zrušenia poplatkov sa služby súvisiace so zdravotnou starostlivosťou. Platnosť Nariadenia vlády navrhujeme od 1.apríla 2007.

O	

C	

Doložka upravená v zmysle záverov z rokovania s Ministerstvom financií SR.	
Slovenská lekárska komora	Slovenská lekárska komora v súvislosti so zmenami v Návrhu nariadenia vlády Slovenskej republiky, ktorým sa mení nariadenie vlády Slovenskej republiky č. 722/2004 Z. z. o výške úhrady poistenca za služby súvisiace s poskytovaním zdravotnej starostlivosti v znení nariadenia vlády Slovenskej republiky č. 65/2005 Z. z. zároveň očakáva predloženie návrhu na kompenzáciu zrušených poplatkov. Veríme, že tento v krátkom termíne obdržíme. Požadujeme, aby kompenzácia nastúpila v rovnakom čase, ako zrušenie poplatkov.
	O	N	Nemá charakter pripomienky.	
Slovenská lekárnická komora	Slovenská lekárnická komora s ú h l a s í   so znením textu vyššie uvedeného Nariadenia vlády, ale súčasne žiada, aby MZ SR predložilo  n o v e l u  zákona 577/2004 Z.z. v znení zákona č. 720/2004 Z.z, v časti § 38 ods. 5) úpravou znenia tohto odseku.

P ô v o d n é  znenie § 38, ods. 5) znie:

„(5) Služby podľa odseku 3 sa uhrádzajú poskytovateľovi po ich poskytnutí v hotovosti; ak ide o služby súvisiace s poskytovaním ústavnej starostlivosti, pri prepustení z ústavnej starostlivosti alebo do desiatich dní po prepustení z ústavnej starostlivosti na účet poskytovateľa . Časť úhrady za služby podľa odseku 3 písm. d) a e) zodpovedajúca 25% z celkovej výšky úhrady je príjmom poskytovateľa, ktorý poskytuje lekárenskú starostlivosť podľa osobitného predpisu, 22a) a časť úhrady za služby podľa odseku 3 písm. d) a e) zodpovedajúca 75% z celkovej výšky úhrady je príjmom zdravotnej poisťovne; zdravotná poisťovňa je povinná použiť tieto príjmy na úhradu výdavkov spojených s elektronickým  spracovaním údajov.“

Návrh znenia SLeK: 
Služby podľa odseku 3 sa uhrádzajú poskytovateľovi po ich poskytnutí v hotovosti Úhrada za služby podľa odseku 3 písm. d) a e), v celkovej výške úhrady 5.-Sk je príjmom poskytovateľa, ktorý poskytuje lekárenskú starostlivosť podľa osobitného predpisu. 22a 

O d ô v o d n e n i e :
Vzhľadom na to, že spracovávanie dát z Rp. sa vykonáva vo verejných lekárňach, poplatok by mal byť v celej výške príjmom poskytovateľa, na pokrytie nákladov spojených so spracovaním lekárskeho predpisu a lekárskeho preukazu..   
	Z	A	Novelizácia zákona č. 577/2004 Z. z. sa uskutoční v ďalšom legislatívnom procese.	
Slovenská komora sestier a pôrodných asistentiek	Dôvodová správa

1.	Všeobecná časť
Ods. 3, riadok 5. „Navrhovanou právnou úpravou sa zachováva súčasná úprava poplatkov za služby súvisiace s poskytovaním kúpeľnej starostlivosti, za dopravu a pobyt sprievodcu pri poskytovaní zdravotnej starostlivosti, ako aj poplatky za lekársku službu prvej pomoci a ústavnú pohotovostnú službu“ 
Navrhujeme doplniť vetu „... v prípade, keď je dokázateľné, že pacient mal možnosť využiť zdravotnú službu počas ordinačných hodín“

O	

N	

Navrhované doplnenie nemá opodstatnenie.	
	2.	Osobitná časť
K bodu 4 – treba prečíslovať na bod 5.
	O	N	Pripomienka je neopodstatnená – navyše vzhľadom na vypustenie bodu 4 sa stala bezpredmetnou.	
Všeobecná zdravotná poisťovňa, a.s.	Aplikácia predmetného návrhu v praxi sa odzrkadlí na znížení finančných prostriedkov poskytovateľov zdravotnej starostlivosti a je reálny predpoklad, že kompenzáciu finančných prostriedkov, ktoré zdravotnícke zariadenia získavali od poistencov, budú žiadať od zdravotných poisťovní. Je potrebné presun finančnej záťaže z poistenca na zdravotné poisťovne riešiť systémovo a komplexne.
Dovoľujeme si upozorniť na finančný dopad navrhovanej zmeny na hospodárenie VšZP.
Odhadovaná suma poplatkov v zdravotnej starostlivosti poistencov VšZP je mesačne cca 76,8 mil. Sk, z toho v ústavnej zdravotnej starostlivosti 22,4 mil. Sk a v ambulantnej zdravotnej starostlivosti 54,4 mil. Sk. Ročne to predstavuje zvýšenie potreby finančných prostriedkov 921,1 mil. Sk.
Výpadok z príjmov VšZP za lekárske predpisy a lekárske poukazy predstavuje mesačne 34,2 mil. Sk, t.j. 410,9 mil. Sk ročne.
Do konca r. 2006 si to vyžiada zabezpečiť dodatočné zdroje v celkovej sume 443,4 mil. Sk.
Úhrada týchto dodatočných finančných potrieb nie je zahrnutá v schválenom rozpočte VšZP na rok 2006 a bude vyžadovať prijatie osobitných opatrení spočívajúcich v presunoch z iných rozpočtových kapitol a vo využití vnútorných rezerv zdravotných poisťovní, ktoré vzhľadom na disponibilné zdroje obsiahnuté v rozpočte VšZP, nie sú dostatočné.

	O	N	Nemá charakter pripomienky.	
DÖVERA zdravotná poisťovňa, a.s.

SIDÉRIA zdravotná poisťovňa, a.s.	1.) V rámci predkladaného návrhu zmeny nariadenia vlády absentuje návrh na riešenie kompenzácie, t.j. riešenia otázky akým spôsobom sa bude kompenzovať finančný výpadok, ktorý bude zapríčinený znížením úhrad za niektoré služby súvisiace s poskytovaním zdravotnej starostlivosti. Uvedený návrh neobsahuje ani dôvodová správa k návrhu zmeny nariadenia vlády. Pokiaľ sa predpokladá, že kompenzácia bude riešená navýšením úhrady za poskytovanú zdravotnú starostlivosť zo zdrojov zdravotných poisťovní, zdravotná poisťovňa  nemôže súhlasiť s uvedenou skutočnosťou, že návrh  zmeny nariadenia vlády nebude mať žiaden dopad na verejné zdroje.   
	Z	N	Navýšenie úhrady nie je povinnosťou zdravotnej poisťovne. Po vysvetlení na rokovaní rozpor odstránený.	
	2.) Úhrada poistenca za služby súvisiace s poskytovaním zdravotnej starostlivosti bola zavedená ako systémové opatrenie s cieľom predchádzať nadmernému a objektívne nie potrebnému čerpaniu zdravotnej starostlivosti zo strany poistencov, ktorá bola následne uhrádzaná z prostriedkov verejného zdravotného poistenia. Zníženie týchto poplatkov na 0,-Sk nepovažujeme za systémové opatrenie bez súčasného prijatia regulačných opatrení na zamedzenie nadmerného neopodstatneného čerpania zdravotnej starostlivosti, nakoľko cieľom zavedenia poplatkov bolo práve zreálnenie dopytu po zdravotnej starostlivosti. Domnievame sa, že znížením poplatkov dôjde k neodôvodnenému opätovnému nárastu dopytu po zdravotnej starostlivosti a z toho dôvodu aj k nárastu tlaku na finančné zdroje zdravotnej poisťovne. 

	Z	N	Nemá charakter pripomienky. Zástupcovia na rokovaní netrvali na pripomienke.	
	3.) Vzhľadom na uzatvorené zmluvy s poskytovateľmi zdravotnej starostlivosti a rozpočtové možnosti zdravotných poisťovní plánované na rok 2006, môžu mať zdravotné poisťovne problém realizovať kompenzáciu finančného výpadku uvádzaného v bode 1, čo môže predstavovať negatívny dopad na preukazovanie zákonom predpísanej minimálnej miery platobnej schopnosti zo strany zdravotnej poisťovne. V prípade, že sa pripravený návrh na zmenu nariadenia vlády považuje za konečný a ak predpokladá kompenzáciu finančného výpadku z prostriedkov zdravotných poisťovní, navrhujeme posunutie účinnosti nariadenia vlády najskôr na 1.1.2007.
	Z	N	Pripomienka nie je opodstatnená. Vzhľadom na vysvetlenie na rokovaní (viď vyhodnotenie pripomienky č. 1) rozpor oodstránený.	
	4.) V uvedených súvislostiach si dovoľujeme upozorniť na vytvorenie nerovnoprávneho postavenia medzi jednotlivými typmi poskytovateľov (ambulantným zariadeniam a nemocniciam sa úhrada za služby súvisiace s poskytovaním zdravotnej starostlivosti navrhuje 0 Sk, lekárňam sa znižuje na 5 Sk, pričom ale lekárne sú typom poskytovateľov s najvyššou maržou v sektore).
	Z	N	Pripomienka je neopodstatnená. Na rokovaní rozpor odstránený.	
Nitriansky samosprávny kraj	     V Čl. I, bod 2 
      Zmeniť text nasledovne:
      V § 1 ods. 1 sa vypúšťa písmeno b/ a c/. Doterajšie písmená d/ a e/ sa označujú ako písmená b/ a c/.
       Bude logické a tiež v súlade s dôvodovou správou, ak sa nebude vyberať úhrada 50,- Sk za poskytovanie ústavnej zdravotnej starostlivosti v prírodných liečebných kúpeľoch pri indikáciách zaradených v skupine „A“.  

     	
O	
N	
Nad rámec navrhovanej úpravy.	
	V Čl. I, bod 4 v § 1 ods. 5 a 6/
      Zmeniť text tak, že pri poskytovaní zdravotnej starostlivosti pri vydaní liekov, dietetických potravín a pri vydaní zdravotníckych pomôcok je výška úhrady poistenca 0,- Sk.                                                                                                                                            
Vychádzajúc z ustanovenia § 2 ods. 1/ zákona č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov ponechaním úhrady 5,-  Sk pri vydávaní liekov, dietetických potravín a zdravotníckych pomôcok by prevádzkovatelia verejných lekární a výdajní zdravotníckych pomôcok boli zvýhodnení, čím by došlo k porušeniu princípu rovnosti, ktorý doterajšia právna úprava rešpektuje. Okrem toho počet verejných lekární sa každoročne zvyšuje, teda neprichádza do úvahy, že navrhovaná úhrada bude „podnetnou“ zložkou, aby nedošlo k zníženiu počtu verejných lekární.	
O	
N	
Vzhľadom na vypustenie bodu 4 sa pripomienka stala bezpredmetnou.